b'\n_START_ARTICLE_\nBarion\n_START_PARAGRAPH_\nBarioni su fermioni na koje djeluje jaka sila, ili drugim rije\xc4\x8dima hadroni polucjelobrojnog spina._NEWLINE_To su su\xc2\xa0mje\xc5\xa1ovite\xc2\xa0\xc4\x8destice\xc2\xa0sa\xc4\x8dinjene od tri\xc2\xa0kvarka,\xc2\xa0za razliku od mezona, koji se sastoje od jednog kvarka i jednog anti-kvarka. I\xc2\xa0barioni\xc2\xa0i mezoni su\xc2\xa0Hadroni, \xc4\x8destice sa\xc4\x8dinjene samo od kvarkova i/ili anti-kvarkova. Naziv barion\xc2\xa0dolazi iz gr\xc4\x8dkog\xc2\xa0"\xce\xb2\xce\xb1\xcf\x81\xcf\x8d\xcf\x82" (barys) - "te\xc5\xbeak", jer se prije vjerovalo da imaju ve\xc4\x87e mase od drugih tvarnih \xc4\x8destica._NEWLINE_Do prije par godina, vjerovalo se da je pokusno dokazano postojanje\xc2\xa0pentakvarkova\xc2\xa0\xe2\x80\x93 bariona sa\xc4\x8dinjenih od \xc4\x8detiri kvarka i jednog anti-kvarka.\xc2\xa0Fizi\xc4\x8dari kao cjelina nisu vjerovali u mogu\xc4\x87nost njihovog postojanja do 2006. 13. srpnja 2015.,\xc2\xa0CERN je objavio rezultate sukladne sa postojanjem pentakvarkova tijekom raspada\xc2\xa0donjeg Lambda bariona\xc2\xa0()._NEWLINE_S obzirom da su barioni sastavljeni od kvarkova, na njih djeluje\xc2\xa0jaka nuklearna sila. Za razliku od njih,\xc2\xa0leptoni\xc2\xa0nisu sa\xc4\x8dinjeni od kvarkova, pa na njih ne djeluje jaka nuklearna sila.\xc2\xa0Najpoznatiji barioni su protoni\xc2\xa0i\xc2\xa0neutroni\xc2\xa0koji sa\xc4\x8dinjavaju najve\xc4\x8di dio vidljive materije\xc2\xa0u\xc2\xa0svemiru, dok su\xc2\xa0elektroni, jo\xc5\xa1 jedna velika gradivna jedinica\xc2\xa0atoma, leptoni. Svaki barion ima pripadaju\xc4\x87u anti\xc4\x8desticu, antibarion u kojoj su kvarkovi zamijenjeni antikvarkovima.\xc2\xa0Npr. proton se sastoji od dva gornja kvarka i jednog donjeg kvarka, a njegova anti\xc4\x8destica, antiproton se sastoji od dva gornja antikvarka i jednog donjeg antikvarka.'